CELEX: 22013D1224(01)
Language: lt
Date: 1387152000000
Title: 2013 m. gruodžio 16 d. ES ir Maroko asociacijos Tarybos rekomendacija Nr. 1/2013 dėl 2013–2017 m. ES ir Maroko veiksmų pagal EKP plano užtikrinti aukštesnio lygio statusą įgyvendinimo

24.12.2013   
            
            
               LT
            
            
               Europos Sąjungos oficialusis leidinys
            
            
               L 352/78
            
         ES IR MAROKO ASOCIACIJOSTARYBOS REKOMENDACIJA Nr. 1/2013
   2013 m. gruodžio 16 d.
   dėl 2013–2017 m. ES ir Maroko veiksmų pagal EKP plano užtikrinti aukštesnio lygio statusą įgyvendinimo
   ES IR MAROKO ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, įsteigiantį Europos Bendrijų bei jų valstybių narių ir Maroko karalystės asociaciją, ypač į jo 80 straipsnį,
   kadangi:
   
               (1)
            
            
               Europos ir Viduržemio jūros regiono šalių susitarimo 80 straipsniu Asociacijos taryba įgaliojama teikti reikiamas rekomendacijas, kad būtų pasiekti Susitarimo tikslai;
            
         
               (2)
            
            
               remiantis Europos ir Viduržemio jūros regiono šalių susitarimo 90 straipsniu, Šalys turi imtis bet kokių bendrų ar konkrečių priemonių, kad įvykdytų pagal Susitarimą prisiimtus įsipareigojimus, ir užtikrinti, kad būtų pasiekti Susitarime nustatyti tikslai;
            
         
               (3)
            
            
               Europos ir Viduržemio jūros regiono šalių susitarimo Šalys susitarė dėl 2013–2017 m. ES ir Maroko veiksmų pagal Europos kaimynystės politiką (EKP) plano užtikrinti aukštesnio lygio statusą teksto;
            
         
               (4)
            
            
               ES ir Maroko veiksmų pagal EKP planu bus padedama įgyvendinti Europos ir Viduržemio jūros regiono šalių susitarimą, bendru sutarimu Šalims parengiant ir priimant konkrečias priemones, kuriomis remiantis bus praktiškai įgyvendinamas Susitarimas;
            
         
               (5)
            
            
               ES ir Maroko veiksmų pagal EKP planu siekiama dviejų tikslų: pateikti konkrečių priemonių, kad Šalys įvykdytų Europos ir Viduržemio jūros regiono šalių susitarime nustatytus įpareigojimus, ir sudaryti platesnį ES ir Maroko santykių stiprinimo pagrindą siekiant gilios ekonominės integracijos ir glaudesnio politinio bendradarbiavimo, vadovaujantis bendrais Europos ir Viduržemio jūros regiono šalių susitarimo tikslais,
            
         PRIĖMĖ ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja Šalims įgyvendinti 2013–2017 m. ES ir Maroko veiksmų pagal EKP planą užtikrinti aukštesnio lygio statusą (1), kiek toks įgyvendinimas padeda siekti Europos ir Viduržemio jūros regiono šalių susitarime, įsteigiančiame Europos Bendrijų bei jų valstybių narių ir Maroko Karalystės asociaciją, nustatytų tikslų.
   
      Priimta Briuselyje 2013 m. gruodžio 16 d.
      
         
            Asociacijos tarybos vardu
         
         
            Pirmininkas
         
         S. MEZOUAR
      
   
   
      (1)  Žr. dokumentą st 17584/13 http://register.consilium.europa.eu